

**Қазақстан Республикасының ішкі нарығында тауарлық газды көтерме саудада өткізудің шекті бағаларын бекіту туралы**

Қазақстан Республикасы Энергетика министрінің 2020 жылғы 18 мамырдағы № 196 бұйрығы. Қазақстан Республикасының Әділет министрлігінде 2020 жылғы 20 мамырда № 20677 болып тіркелді

      "Газ және газбен жабдықтау туралы" 2012 жылғы 9 қаңтардағы Қазақстан Республикасының Заңы 6-бабының 7) тармақшасына сәйкес БҰЙЫРАМЫН:

      1. Қоса беріліп отырған Қазақстан Республикасының ішкі нарығында тауарлық газды көтерме саудада өткізудің 2020 жылғы 1 шілдеден бастап 2021 жылғы 30 маусымды қоса алған кезеңге арналған шекті бағалары бекітілсін.

      2. Қазақстан Республикасы Энергетика министрлігінің Газ және мұнайгаз-химия департаменті Қазақстан Республикасының заңнамасында белгіленген тәртіппен:

      1) осы бұйрықты Қазақстан Республикасының Әділет министрлігінде мемлекеттік тіркеуді;

      2) осы бұйрықты Қазақстан Республикасы Энергетика министрлігінің интернет-ресурсында орналастыруды;

      3) осы бұйрықты Қазақстан Республикасының Әділет министрлігінде мемлекеттік тіркегеннен кейін он жұмыс күні ішінде Қазақстан Республикасы Энергетика министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының энергетика вице-министріне жүктелсін.

      4. Осы бұйрық алғашқы ресми жарияланған күнінен бастап қолданысқа енгізіледі.

|  |  |
| --- | --- |
|
*Қазақстан Республикасы Энергетика министрі*
 |
*Н. Ногаев*
 |

      **"КЕЛІСІЛДІ"**

      **Қазақстан Республикасының**

      **Ұлттық экономика министрлігі**

|  |  |
| --- | --- |
|   | Қазақстан РеспубликасыЭнергетика министрінің2020 жылғы 18 мамырдағы№ 196 бұйрығыменбекітілген |

 **Қазақстан Республикасының ішкі нарығында тауарлық газды көтерме саудада өткізудің 2020 жылғы 1 шілдеден бастап 2021 жылғы 30 маусымды қоса алған кезеңге арналған шекті бағалары**

|  |  |  |
| --- | --- | --- |
|
р/с
№ |
Өңір |
Қосылған құн салығын есепке алмағанда, бір мың текше метрі үшін шекті бағасы теңгемен |
|
1. |
Нұр-Сұлтан қаласы |
24 537 (жиырма төрт мың бес жүз отыз жеті) |
|
2. |
Алматы қаласы |
19 405 (он тоғыз мың төрт жүз бес) |
|
3. |
Шымкент қаласы |
20 819 (жиырма мың сегіз жүз он тоғыз) |
|
4. |
Ақмола облысы |
24 537 (жиырма төрт мың бес жүз отыз жеті) |
|
5. |
Ақтөбе облысы |
5 574 (бес мың бес жүз жетпіс төрт) |
|
6. |
Алматы облысы |
19 405 (он тоғыз мың төрт жүз бес) |
|
7. |
Атырау облысы |
6 340 (алты мың үш жүз қырық) |
|
8. |
Батыс Қазақстан облысы |
10 541 (он мың бес жүз қырық бір) |
|
9. |
Жамбыл облысы |
18 775 (он сегіз мың жеті жүз жетпіс бес) |
|
10. |
Қарағанды облысы |
24 537 (жиырма төрт мың бес жүз отыз жеті) |
|
11. |
Қостанай облысы |
17 305 (он жеті мың үш жүз бес) |
|
12. |
Қызылорда облысы |
7 268 (жеті мың екі жүз алпыс сегіз) |
|
13. |
Маңғыстау облысы |
12 552 (он екі мың бес жүз елу екі) |
|
14. |
Түркістан облысы |
20 819 (жиырма мың сегіз жүз он тоғыз) |
|
15. |
Шығыс Қазақстан облысы |
7 563 (жеті мың бес жүз алпыс үш) |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК